Διερεύνηση του βαθμού επαγγελματικής ικανοποίησης των Νέων Γεωργών: Η περίπτωση της Περιφερειακής Ενότητας Θεσσαλονίκης
Creators: name: Παπαδοπούλου, Δήμητρα Γ.
Publisher: name: Aristotle University of Thessaloniki
Year: 2021
Subjects: Πρόγραμμα Αγροτικής Ανάπτυξης
Νέοι Γεωργοί
Επαγγελματική Ικανοποίηση
Επαγγελματική Δέσμευση
Rural Development Program
Young Farmers
Job Satisfaction
Job Commitment

description: Στην παρούσα διδακτορική διατριβή διερευνάται η επαγγελματική ικανοποίηση των Νέων Γεωργών δηλαδή η θετική συναισθηματική κατάσταση που απορρέει από την αποτίμηση των εργασιακών εμπειριών. Δευτερευόντως, διερευνάται η επαγγελματική δέσμευση των Νέων Γεωργών δηλαδή ο βαθμός αφοσίωσης ή ταύτισης με το επάγγελμα που ασκούν, με παράλληλη διάκριση των λόγων παραμονής σε αυτό. Βάσει ενός πλήρως δομημένου ερωτηματολογίου πραγματοποιήθηκε ποσοτική έρευνα σε ένα δείγμα 182 Νέων Γεωργών, μόνιμων κατοίκων της Περιφερειακής Ενότητας Θεσσαλονίκης και δικαιούχων οικονομικής ενίσχυσης για την αρχική εγκατάστασή τους στη γεωργία το έτος 2014. Το μεθοδολογικό πλαίσιο της έρευνας περιλαμβάνει περιγραφική στατιστική ανάλυση, μέσα από την οποία σκιαγραφούνται τα χαρακτηριστικά των Νέων Γεωργών και εκτιμάται το επίπεδο της επαγγελματικής ικανοποίησης καθώς και της επαγγελματικής δέσμευσης. Επίσης αναδεικνύονται οι τομείς ενδιαφέροντος προς κατάρτιση καθώς και οι παράγοντες επαγγελματικού άγχους. Για τον προσδιορισμό των παραγόντων που επηρεάζουν τις δυο μεταβλητές, επαγγελματική ικανοποίηση και δέσμευση, εφαρμόστηκαν μέθοδοι επαγωγικής στατιστικής ανάλυσης και συγκεκριμένα, έλεγχοι κανονικότητας, παραμετρικοί, μη παραμετρικοί έλεγχοι και ανάλυση παλινδρόμησης. Για την τμηματοποίηση των Νέων Γεωργών βάσει της επαγγελματικής ικανοποίησης εφαρμόστηκε η διβηματική ανάλυση κατά συστάδες και τέλος, υπολογίστηκαν οι συντελεστές Pearson και Spearman για τη διερεύνηση της συσχέτισης μεταξύ των μεταβλητών της επαγγελματικής ικανοποίησης και της πιθανότητας παραμονής στη γεωργία. Τα αποτελέσματα της έρευνας έδειξαν ότι οι Νέοι Γεωργοί έχουν χαμηλό επίπεδο επαγγελματικής ικανοποίησης και δέσμευσης. Η διάδραση των ερωτώμενων με τους θεσμικούς φορείς που εποπτεύουν την ορθή εφαρμογή και τον έλεγχο του προγράμματος, αναδείχθηκε σε κύριο πομπό επαγγελματικής δυσαρέσκειας, ακολουθούμενη από το εισόδημα. Οι Νέοι Γεωργοί είναι κυρίως συναισθηματικά δεσμευμένοι με την εργασία τους, αγαπούν τη φύση της δουλειάς τους και το περιεχόμενο της καθώς υποκινούνται κυρίως από εγγενή κίνητρα, όπως η ανεξαρτησία, το αίσθημα επίτευξης, η δημιουργικότητα. Μεταξύ των αποτελεσμάτων της έρευνας ιδιαίτερο ενδιαφέρον παρουσιάζει η διαπίστωση ότι οι Νέοι Γεωργοί που διαμένουν στις κανονικές περιοχές έχουν υψηλότερη επαγγελματική ικανοποίηση και δέσμευση, σε αντίθεση με εκείνους των ορεινών περιοχών οι οποίοι δηλώνουν παράλληλα και μικρότερη πιθανότητα παραμονής στη γεωργία. Όμοια, όσοι υποστηρίζουν ότι η ενημέρωση και η κατάρτιση προάγει την εξέλιξη της γεωργικής εκμετάλλευσης. Επιπλέον, διαπιστώθηκε ότι οι Νέοι Γεωργοί με ικανοποιητικό μορφωτικό επίπεδο είναι περισσότερο δεσμευμένοι με την εργασία τους. Εάν ληφθεί υπόψη ότι όσοι δηλώνουν μικρότερη πιθανότητα να παραμείνουν στη γεωργία παρουσιάζουν χαμηλότερο επίπεδο επαγγελματικής ικανοποίησης και δέσμευσης, δημιουργείται αυτόματα ένα ερώτημα για το μέλλον αυτών των νέων στη γεωργία. Έτσι, η κατανόηση των στάσεων και των αντιλήψεων των Νέων Γεωργών για την εργασία τους, δύναται να αποτελέσει ένα επιπλέον εργαλείο για την αξιολόγηση του προγράμματος ενίσχυσης των νεοεισερχόμενων στη γεωργία καθώς οι παρεχόμενες οικονομικές ενισχύσεις δύναται να μην έχουν το επιθυμητό αποτέλεσμα εάν δεν συνάδουν με βασικούς κοινωνικούς και ψυχολογικούς πυλώνες.
description: This doctoral thesis examines the level of job satisfaction of Young Farmers, i.e. the positive emotional state arising from the assessment of job experiences. Secondly, it examines the job commitment of Young Farmers, that is, their level of dedication to or identification with the occupation they exercise, while at the same time distinguishing the reasons for continuing this occupation. Based on a comprehensively structured questionnaire, a quantitative survey was conducted on a sample of 182 Young Farmers permanently residing in the Regional Unit of Thessaloniki, who were beneficiaries of financial aid granted to assist their initial setup in the agricultural sector in the year 2014. The methodological framework of the survey includes descriptive statistical analysis, which was used to outline the characteristics of Young Farmers and assess their level of job satisfaction and job commitment. The paper also highlights the areas of training interest and factors leading to job stress. Furthermore, inferential statistical analysis methods and, in particular, normality tests, parametric tests, non-parametric tests and regression analyses were applied in order to determine the factors that influence the two variables of job satisfaction and commitment. In order to divide New Farmers into groups based on their job satisfaction, two-step cluster analysis was applied and, finally, the Pearson and Spearman correlation coefficients were calculated in order to examine the correlation between the variables of job satisfaction and the probability to remain in agriculture. The results of the survey indicated that Young Farmers have a low level of job satisfaction and commitment. The interaction between the survey subjects and institutional bodies supervising the proper implementation and inspection of the programme proved to be the primary reason behind job dissatisfaction, followed by the level of income. Young Farmers mainly have an emotional attachment to their job and love the nature and content of their work, since they are primarily driven by intrinsic incentives such as independence, creativity and a sense of achievement. A particularly interesting finding from among the results of the survey is that Young Farmers residing in regular areas have a higher level of job satisfaction and commitment, as opposed to those residing in mountainous areas, who have also indicated a lower probability to remain in agriculture. The same applies to those who claim that information and training help to further the development of a farm. Moreover, it was discovered that Young Farmers with a satisfactory level of education are more committed to their jobs. The fact that those indicating a lower probability to remain in agriculture also present a lower level of job satisfaction and commitment automatically raises questions regarding the future of these young farmers in the field of agriculture. Thus, understanding the attitudes and views of Young Farmers about their job may serve as an additional tool for evaluating the financial aid programme for new entrants into farming, considering that any financial aid granted to Young Farmers may not have the desired result if they are not consistent with basic social and psychological pillars.